KLASA: 602-02/19-01/11

URBROJ: 2182\_62-01-19-01

U Brodarici 30. rujna 2019.

Temeljem članka 72. stavka 1. i 5. te članka 73. stavka 1. Zakona i odgoju i obrazovanju u osnovnoj i srednjoj školi, članka 15. stavka 4. Pravilnika o načinima, postupcima i elementima vrednovanja u osnovnoj i srednjoj školi i članka 58. i 72. Statuta osnovne škole Brodarica, Brodarica, a na prijedlog ravnateljice i Učiteljskoga vijeća, Školski odbor na sjednici održanoj 30. rujna 2019. donosi

**KRITERIJE ZA DONOŠENJE OCJENE VLADANJA.**

Vladanje učenika ponašanje je učenika na nastavnim i svim drugim oblicima odgojno-obrazovnog područja praćenja:

1. ODNOS PREMA RADU
2. ODNOS PREMA UČENICIMA
3. ODNOS PREMA UČITELJIMA I OSTALIM DJELATNICIMA
4. ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽJU

Razrednik procjenjuje ponašanje učenika po sastavnicama svakog pojedinog područja i na kraju daje svoj konačan prijedlog ocjene iz vladanja i iznosi ga Razrednome vijeću.

Prije primjene ovih Kriterija razrednici su dužni upoznati učenike na satu razrednika i roditelje na roditeljskom sastanku s glavnim odredbama donesenog dokumenta.

Pri primjeni ovih Kriterija treba voditi računa o kognitivnom, socijalnom i emocionalnom stanju učenika, a posebno se odnosi na razrednike učenika s individualiziranim pristupom i prilagođenim programom.

|  |  |  |
| --- | --- | --- |
| **UZORNO VLADANJE** | **DOBRO VLADANJE** | **LOŠE VLADANJE** |
| Redovito pohađa nastavu i ostale aktivnosti.  Poštuje sva pravila kućnog reda navedena u Pravilniku o kućnom redu  Savjesno izvršava dogovorene zadatke (dodijeljeni zadaci, nošenje pribora, opreme,..)  Prihvaća odgovornost za svoje postupke.  Pozorno prati nastavu, aktivno sudjeluje u radu i potiče druge učenike  Poštuje tuđa prava i različitosti, ne izaziva sukobe, prijateljski je raspoložen i spreman pomoći.  Poštuje pravila timskog rada, pozitivno reagira na potrebe i zahtjeve koje postavljaju učitelji.  Uvažava sve zaposlenike Škole i primjereno komunicira s njima.  Čuva imovinu (učeničku, školsku, osobnu, društvenu..).  Posjeduje razvijenu ekološku svijest i ponaša se s tim u skladu (vodi računa o školskom interijeru i urednosti školskog okoliša).  Svojim ponašanjem i postupcima doprinosi ugledu Škole u svim prigodama (susreti, ekskurzije, izleti, projekti...).  Svojim ponašanjem daje pozitivan primjer ostalim učenicima i pozitivno djeluje na njih. | Redovito pohađa nastavu i ostale aktivnosti.  Povremeno ne poštuje sva pravila kućnog reda navedena u Pravilniku o kućnom redu.  Uglavnom izvršava dogovorene zadatke (dodijeljeni zadaci, nošenje pribora, opreme,..)  Prihvaća odgovornost za svoje postupke, no ponekad prebacuje krivicu na druge učenike.  Povremeno prati nastavu, povremeno je aktivan u radu, povremeno ometa druge učenike u praćenju nastave.  Uglavnom poštuje tuđa prava i različitosti, rijetko izaziva sukobe.  Ponekad ne poštuje pravila timskog rada, ponekad ne reagira pozitivno na potrebe i zahtjeve koje postavljaju učitelji.  Uvažava samo učitelje predavače i prema njima ima primjerenu komunikaciju, a ostale ne uvažava.  Uglavnom čuva imovinu (učenika, školsku, osobnu, društvenu…) i nema namjernog uništavanja.  Djelomično posjeduje razvijenu ekološku svijest (uglavnom vodi računa o školskom interijeru i urednosti školskog okoliša).  Pristojno se ponaša u različitim prigodama (susreti, ekskurzije, izleti, projekti,..)  U prigodama u kojima drugi učenici nemaju primjereno ponašanje, pasivni je promatrač. | Neredovito pohađa nastavu i neopravdano izostaje s nastave.  Često ne poštuje dogovorena pravila kućnog reda navedena u Pravilniku o kućnom redu.  Izbjegava izvršavati dogovorene zadatke (dodijeljeni zadaci, nošenje pribora, opreme,..)  D  Ne prihvaća odgovornost za svoje postupke i sklon je okrivljavanju drugih učenika za svoje loše postupke.  Često ne prati nastavu, često je neaktivan u radu, često ometa druge učenike u praćenju nastave.  Često ugrožava tuđa prava, često ne poštuje različitosti, često izaziva sukobe.  Rijeko poštuje pravila timskog rada, rijetko reagira pozitivno na potrebe i zahtjeve koje postavljaju učitelji.  Ne uvažava niti poštuje učitelje i ostale djelatnike Škole.  Uglavnom ne čuva imovinu (učenika, školsku, osobnu, društvenu…) i ima namjernog uništavanja.  Nema razvijenu ekološku svijest (ne vodi računa o školskom interijeru i urednosti školskog okoliša).  Svojim ponašanjem narušava ugled Škole u različitim prigodama (susreti, ekskurzije, izleti, projekti...).  Svojim ponašanjem daje loš primjer ostalim učenicima i negativno djeluje na njih. |

Predsjednica Školskoga odbora OŠ Brodarica Ravnateljica OŠ Brodarica

Simona Mesarek, prof. Maja Morić, dipl. uč.